21.11.2022
DA
Den Europæiske Unions Tidende
C 441/13
— Appellanterne gives medhold i deres påstande i søgsmålet i første instans. — Appelindstævnte tilpligtes at betale sagsomkostningerne.
Anbringender og væsentligste argumenter Til støtte for appellen har appellanterne påberåbt tre anbringender: Det første anbringende vedrører tilsidesættelse af artikel 45 TEUF, Rettens tilsidesættelse af dens begrundelsespligt, en urigtig retlig kvalificering og en forkert gengivelse af sagsakterne.
Det andet anbringende vedrører tilsidesættelse af formålet med artikel 8 i bilag VII til vedtægten for tjenestemænd i Den Europæiske Union, tilsidesættelse af det almindelige princip om en tjenestemands ret til at bevare sine personlige relationer til det sted, hvor den pågældende har sine hovedinteresser, tilsidesættelse af artikel 7 og artikel 8 i chartret om grundlæggende rettigheder og en forkert gengivelse af sagsakterne.
Det tredje anbringende vedrører tilsidesættelse af ligebehandlingsprincippet.
Appel iværksat den 25. august 2022 af YT og YU til prøvelse af dom afsagt af Retten (Ottende Afdeling) den 15. juni 2022 i sag T-532/16, YT og YU mod Kommissionen (Sag C-568/22 P) (2022/C 441/18) Processprog: fransk Parter Appellanter: YT og YU (ved avocats L. Levi og J.-N. Louis) De andre parter i appelsagen: Europa-Kommissionen, Europa-Parlamentet og Rådet for Den Europæiske Union
Appellanternes påstande Appellanterne har nedlagt følgende påstande: — Ophævelse af dom afsagt af Den europæiske Unions Ret den 15. juni 2022 i sag T-532/16, YT og YU mod Kommissionen. — Appellanterne gives medhold i deres påstande i søgsmålet i første instans. — Appelindstævnte tilpligtes at betale sagsomkostningerne i de to instanser.
Anbringender og væsentligste argumenter Til støtte for appellen har appellanterne påberåbt to anbringender: Det første anbringende vedrører tilsidesættelse af artikel 45 TEUF, Rettens tilsidesættelse af dens begrundelsespligt, en urigtig retlig kvalificering og en forkert gengivelse af sagsakterne.
Det andet anbringende vedrører tilsidesættelse af formålet med artikel 8 i bilag VII til vedtægten for tjenestemænd i Den Europæiske Union og tilsidesættelse af det almindelige proportionalitetsprincip.